钦定古今图书集成/理学汇编/学行典/第196卷 > 刘铨
## 钦定古今图书集成/理学汇编/学行典/第196卷 > 刘铨

按《宁波府志》：“刘铨，字世衡，该贯经史，廪于庠。有魏湜
者，将贡而罢，次及铨，铨备陈湜。家贫亲老甚恳，学使
者嘉其义，卒复之。弘治八年，以贡授丹徒训导。母逾
大耋，迎养于官，铨亦在耆艾，而躬亲服劳，无间寒暑。
母殁，丧事尽诚，哀毁过礼。兄性严急，事之极恭。宗人
有陋其室而市于邻者，铨以己之高敞者易之。安于”
湫隘，即富邻善价不忍售也。后卒于海阳，士子朝夕
哭奠，如丧考妣。